stanford-oval/wikipedia huggingface dataset:
בדרך המחתרת לפלסטינה
הערות שוליים

1 2 3  MacArthur, John R. (2009-05-22). "The first draft of Israeli history". The Globe and Mail (בCanadian English). נבדק ב-2023-02-05.
↑  ראו: קטע מ"בדרך המחתרת לפלסטינה" על הפלגת "ביריה", באתר פלי"ם.
↑  ג'ון ר. מקארתור באתר העיתון the globe and mail
↑  "Awards, Degrees and Appointments Provided to I.F. Stone". The website of I.F. Stone. Jeremy J. Stone. 2011. נבדק ב-2011-06-12.
↑  Linfield, Susie (Fall 2012) Zionism and Its Discontents dissentmagazine.org
↑  John C. Campbell (Summer 1979). "Capsule Reviews: Underground to Palestine". Foreign Affairs. Council on Foreign Relations. נבדק ב-2011-06-12.
↑  John R. MacArthur (2009). "The first draft of Israeli history". Globe Books. The Globe and Mail. נבדק ב-2011-06-12.
בוב הייט

| --- | --- |

בוב הייט, 1969
 לידה:  26 בפברואר 1943 טורנס, קליפורניה, ארצות הברית
 פטירה:  5 באפריל 1981 (בגיל 38) לוס אנג'לס, קליפורניה, ארצות הברית
 מוקד פעילות:  ארצות הברית
 תקופת הפעילות:  1967–1981 (כ־14 שנים)
 מקום לימודים:  Granada Hills Charter High School, תיכון נורת' 
 עיסוק:  זמר גיטריסט קלידן
 סוגה:  בלוז רוק, בלוז, רוק קלאסי
 סוג קול:  מחוספס
 כלי נגינה:  שירה מפוחית גיטרה קלידים
 חברת תקליטים:  קפיטול רקורדס
 שיתופי פעולה בולטים:  קנד היט
 http://www.bobhite.net/
 פרופיל ב-IMDb
 
בוב הייט (באנגלית: Bob Hite ידוע גם בשם "הדוב") הוא זמר ומוזיקאי אמריקאי שנולד ב־26 בפברואר 1943. סגנונו הקבוע הוא בלוז, בלוז רוק, וגוספל. ידוע בעיקר בשל השתתפותו כסולן הלהקה האמריקאית "קנד היט" בין השנים 1967–1981. תפקידו העיקרי הוא שירה, אם כי הוא מתמחה גם במפוחית פה (ניתן לשמוע סולואי מפוחית ארוכים שלו בשירי הלהקה, כמו הלהיט "on the road again" שנפתח ונסגר בסולו ממושך של הייט), גיטרה וקלידים.
ביוגרפיה

הייט נולד ב־26 בפברואר 1943, בעיר טורנס שבקליפורניה ובצעירותו, על אף שהיה אדם לבן ומוזיקת הבלוז הייתה נחשבת מוזיקה שחורה, הוא התאהב בסגנון. בשנת 1965 (בגיל 22) הוא הכיר את הגיטריסט אלן וילסון, אז בן 22, גם הוא לבן חובב בלוז, ויחד השניים החליטו להקים את להקת "קנד היט". גם הגיטריסט הנרי וסטין הצטרף זמן קצר לאחר מכן והשלישייה הזו היוותה את הליבה של הלהקה. לשלישייה הצטרפו בסופו של דבר לארי טיילור (גיטרה בס) ופרנק קוק (תופים). בשנת 1969, לאחר שהלהקה צברה פופולריות, היא הוזמנה להופיע בפסטיבל וודסטוק, ושירם "going up the country" הפך לאחד מהמנוני תנועת ילדי הפרחים. ההופעה של הלהקה לא נכללה בסרט המקורי '(1970) Woodstock', אך הן כן נכללו בגרסת "Cut of Director" מ -1994. הלהקה אף התארחה בפרק של התכנית האמריקאית "Playboy After Dark" נובמבר 1969. הייט הוזמן לשוחח עם יו הפנר לאחר ההופעה, יחד עם אורחים נוספים כמו דיק שון ולארי סטורץ'. אחת האורחות בתוכנית, לינדזי וגנר, אז בת 20, ישבה על ברכיו של הייט במהלך התכנית. כשנשאלה על ידי הפנר איזה סוג של חיה היה הייט אם הוא היה בעל חיים, ואגנר ענתה שהוא יהיה דוב. הייט אמר בתגובה שאנשים קראו לו "הדוב" פעמים רבות, ומשם הפך כינויו "הדוב" לנפוץ מאוד. ב־5 באפריל 1981, בהפסקה בין הסטים במועדון פאלומינו בצפון הוליווד, הוענק להייט בקבוקון הרואין על ידי מעריץ. ככל הנראה ההרואין היה מורעל, והייט החל לעבור פרכוסים ולבסוף נכנס לתרדמת. לאחר מכן נעשו כמה ניסיונות החיאה אך ללא הצלחה. הלהקה, כולם שיכורים ומבוהלים, הכניסו את הייט למכונית מסחרית בלית ברירה והסיעו אותו לביתו של חברו לפיטו דה לה פארה, שם נפטר.
שיתופי פעולה

מלבד היותו סולן הלהקה canned heat", לאחר מותו בטרם עת של גיטריסט הלהקה אלן וילסון הגיטריסט לארי טיילור נכנס ללהקה ויחד איתו הם ביצעו תקליט משותף עם אמן הבלוז ג'ון לי הוקר בו הייט כמעט שלא שר אלא מנגן על מפוחית וגיטרה.
דיסקוגרפיה

| שם האלבום | שנת יצאיה |
| --- | --- |
Canned Heat: 1967
Boogie with Canned Heat: 1968
Living the Blues: 1968
Hallelujah: 1969
Future Blues: 1970
Vintage: 1970
Historical Figures and Ancient Heads: 1971
The New Age: 1973
One More River to Cross: 1973
Human Condition: 1978
(Kings of the Boogie (Dog House Blues: 1981
הייט משמאל בהופעת השחזור של פסטיבל וודסטוק, בשנת 1971
אקסטרה 300

| --- | --- |

 מאפיינים כלליים
 סוג:  flight figure 
 יצרן:  Extra Aircraft 
 
אקסטרה 300
מטוס אקסטרה 300 בחנייה
אקסטרה 300 (באנגלית: Extra 300) הוא מטוס אווירובטיקה שתוכנן על ידי וולטר אקסטרה, טייס אווירובטי ומעצב.
שימושים בהווה במטוס

מטוס האקסטרה 300L הוא המטוס האווירובטי הדו־מושבי המתקדם ביותר בעולם, שעבר תהליכי תקינה בקטגוריית ACRO (אווירובטיקה) באירופה ובארצות הברית. בהתאם לכך, ניתן לבצע במטוס טיסות מסחריות בכלל והדרכה בפרט להבדיל ממטוסי אווירובטיקה אחרים.
אף על פי שקיימים מטוסי אווירובטיקה מדגמים מתקדמים יותר, בעיקר מבחינת יחס כח/משקל המאפשרים ביצועים טובים יותר, המטוס פופולרי מאוד בשל היותו בעל אישור תקינה, ומשום שהוא מיוצר במפעל מסודר המעניק תמיכה ואחריות ונחשב נוח לשימוש ואחזקה. במקומות רבים בעולם ניתן לשכור את המטוס עם מדריך ואפילו לבצע הדמיה של קרבות אוויר עם שני מטוסים כאלו.
האקסטרה 300 לסוגיו השונים משמש טייסים רבים בתחרויות אווירובטיקה ברחבי העולם ובמופעים. למטוס קיימת גם גרסה חד־מושבית (300S) שאף היא בעלת אישור תקינה.
הצוות האווירובטי של צ'ילה, ה"האלקונס" (הניצים), משתמש במטוס, וכך גם צוות האווירובטיקה הירדני. בישראל מתקיים כל שנה אירוע האווירועיט בשדה תימן ופסטיבל תעופה ואקסטרים בו משתתף המטוס במפגן אווירובטיקה.
חברת המשקאות רד בול עורכת מרוצים עם אלמנטים אווירובטים, אשר בהם משתתפים מספר רב של מטוסי אקסטרה, בעיקר בזכות מהירות השיוט הגבוהה שלהם. בתחרויות אלו על המתמודדים להפגין כישורי טיסה בין בלוני ענק, על ידי תימרון בגבהים נמוכים מאוד.
תכונות מיוחדות

מבנה (fuselage) אווירודינמי – יכולת תמרונים גבוהה וגרר נמוך.
משקל גוף נמוך.
מנוע רב עוצמה בעל יחס משקל־תפוקה גבוה מאוד, יכולת תמרון, זריזות, ויציאה מחירומים (מצבי חירום).
מבנה וחומרי גוף עמידים בעומסי G גבוהים המאפשרים לבצע כל דבר בתחום המעטפת של הטייס עצמו, בפרט גלגולי־חטף (snap roll) פנימיים וחיצוניים (G שלילי) במהירות גבוהה.
מבנה המטוס חזק מאוד וניתן לבצע בו תמרונים חריפים כמו לומצוואק (Lomcovák) ונפילות זנב (Tailslide). למטוס יש חיזוקי מבנה מיוחדים על־מנת להתמודד עם הכוחות הכבירים שפועלים על גוף המטוס, למשל חיזוקים במתלה המנוע.
למטוס הגאים גדולים המאפשרים שינוי כיוון חריף, כולל גלגול של 360 מעלות בשנייה וכניסה ויציאה מסחרורים חריפים.
במטוס מתאפשרת טיסה "הפוכה" – טיסה במצב שתא הטייס מופנה כלפי מטה במקום כלפי מעלה במצב רגיל. מכיוון שהמטוס הוא בעל כנף סימטרית, הוא טס "הפוך" טוב בדיוק כפי שהוא טס "רגיל".
בזכות הכח והמהירות הגבוהה ניתן לבצע טיסה אנכית כלפי מעלה במשך כ־15 שניות.
בזכות הכח והמהירויות האפשריות ניתן לבצע טיסה ללא כח כבידה (אפס G) במשך כ־15 שניות.
טיסה בזווית 90 מעלות ללא איבוד גובה (knife edge).
מנוע המטוס חזק מספיק כדי למשוך את המטוס גם כאשר הוא מזדקר לחלוטין ולהאיץ את המהירות חזרה למהירות רגילה. לפיכך ניתן לטוס אנכית כלפי מעלה עד מהירות הזדקרות, להתיישר לטיסה אופקית וישרה ולנצל את כח המנוע להאצה מעבר למהירות ההזדקרות.
מפרט (EA-300L) > אפיון כללי

צוות: טייס אחד
קיבולת: 2
אורך: 6.95 מטר
מוטת כנפיים: 7.39 מטר
גובה: 2.62 מטר
שטח כנף: 10.44 מ"ר
משטח אוויר: סימטרי
משקל ריק: 682 ק"ג (בקירוב)
משקל המראה מרבי: 952 ק"ג
הנעה: מנוע ליקומינג שישה צילינדרים בסידור שטוחה, מדחף העשוי מחומרים מורכבים (3 או 4 להבים), 300 כ"ס
קיבולת דלק: 200 ליטר
מפרט (EA-300L) > ביצועים

מהירות מרבית בטוחה: 220 קשר (408 קמ"ש)
מהירות שיוט: 170 קשר (317 קמ"ש)
מהירות הזדקרות: 55 קשר (102 קמ"ש)
טווח: 586 מייל ימי (944 ק"מ)
סייג רום: 4,875 מטר (16,000 רגל)
יחס טיפוס: 975 מטר לדקה (3200 רגל לדקה)
יחס גלגול: 400 מעלות לשנייה
גלריית תמונות

טיסה אנכית ("חוד הסכין")
מבנה המטוס בתהליך בנייתו
מבט מהמושב האחורי
המטוס במהלך אירוע בשדה תימן
חיפוי המטוס
ההגאים הגדולים של המטוס
המטוס בהאנגר
שיוט מעל המסלול
מטוסו של אלוף האווירובטיקה frank-versteegh
טיסה בשמי מדינת ישראל
שיוט – "ישרה ואופקית"
חנייה
אתלט השנה באירופה

| --- | --- |
 ענף:  אתלטיקה
 תאריך ייסוד:  1993
 יבשת:  אירופה
 זוכה:  פמקה בול (הולנד הולנד)   יקוב אינגבריגטסן (נורווגיה נורווגיה)
 הכי הרבה זכיות:  אתלטיות (2):   קרולינה קלופט (שוודיה שוודיה)   ילנה איסינבייבה (רוסיה רוסיה)   בלנקה ולאשיץ' (קרואטיה קרואטיה)   פמקה בול (הולנד הולנד)    אתלטים (3):   מו פארח (בריטניה בריטניה)
 
מו פארח, האתלט היחידי שזכה 3 פעמים בתואר
תואר אתלט השנה באירופה (באנגלית: European Athlete of the Year Trophy) מוענק מדי שנה מאז 1993  לאתלטית ולאתלט הטובים ביותר באירופה.
מו פארח (בריטניה בריטניה) הוא האתלט היחידי מבין הנשים והגברים שזכה 3 פעמים בתואר.
רשימת הזוכות והזוכים

| שנה | אתלטית | מדינה | אתלט | מדינה |
| --- | --- | --- | --- | --- |
| 1993 | סאלי גנל | בריטניה בריטניה | לינפורד כריסטי | בריטניה בריטניה |
| 1994 | אירינה פריבלובה | רוסיה רוסיה | קולין ג'קסון | בריטניה בריטניה |
| 1995 | סוניה אוסליבאן | אירלנד אירלנד | ג'ונתן אדוארדס | בריטניה בריטניה |
| 1996 | סווטלנה מסטרקובה | רוסיה רוסיה | יאן ז'לז'ני | צ'כיה צ'כיה |
| 1997 | אסטריד קומברנס | בריטניה בריטניה | וילסון קיפקטר | דנמרק דנמרק |
| 1998 | כריסטין ארון | צרפת צרפת | ג'ונתן אדוארדס | בריטניה בריטניה |
| 1999 | גבריאלה סזאבו | רומניה רומניה | תומאס דבוראק | צ'כיה צ'כיה |
| 2000 | טרינה האטסטאד | נורווגיה נורווגיה | יאן ז'לז'ני | צ'כיה צ'כיה |
| 2001 | סטפני גראף | אוסטריה אוסטריה | אנדרה בוצ'ר | שווייץ שווייץ |
| 2002 | סוריה איהאן | טורקיה טורקיה | דווין צ'יימברס | בריטניה בריטניה |
| 2003 | קרולינה קלופט | שוודיה שוודיה | כריסטיאן אולסון | שוודיה שוודיה |
| 2004 | קלי הולמס | בריטניה בריטניה | כריסטיאן אולסון | שוודיה שוודיה |
| 2005 | ילנה איסינבייבה | רוסיה רוסיה | וירגיליוס אלקנה | ליטא ליטא |
| 2006 | קרולינה קלופט | שוודיה שוודיה | פרנסיס אובקוולו | פורטוגל פורטוגל |
| 2007 | בלנקה ולאשיץ' | קרואטיה קרואטיה | טרו פיטקמקי | פינלנד פינלנד |
| 2008 | ילנה איסינבייבה | רוסיה רוסיה | אנדריאס תורקילדסן | נורווגיה נורווגיה |
| 2009 | מרטה דומינגז | ספרד ספרד | פיליפס אידווו | בריטניה בריטניה |
| 2010 | בלנקה ולאשיץ' | קרואטיה קרואטיה | כריסטוף למטר | צרפת צרפת |
| 2011 | מריה סבינובה | רוסיה רוסיה | מו פארח | בריטניה בריטניה |
| 2012 | ג'סיקה אניס | בריטניה בריטניה | מו פארח | בריטניה בריטניה |
| 2013 | זוזאנה היינובה | צ'כיה צ'כיה | בודן בונדרנקו | אוקראינה אוקראינה |
| 2014 | דפנה סחיפרס | הולנד הולנד | רנו לאבילני | צרפת צרפת |
| 2015 | דפנה סחיפרס | הולנד הולנד | גרג רתרפורד | בריטניה בריטניה |
| 2016 | רות בייטייה | ספרד ספרד | מו פארח | בריטניה בריטניה |
| 2017 | קטרינה סטפנידי | יוון יוון | יוהנס פטר | גרמניה גרמניה |
| 2018 | דינה אשר-סמית' | בריטניה בריטניה | קווין מאייר | צרפת צרפת |
| 2019 | מריה לאסיצקנה | ‏ אתלטים נייטרלים מורשים | קרסטן ורהולם | נורווגיה נורווגיה |
| 2021 | סיפאן חסן | הולנד הולנד | קרסטן ורהולם | נורווגיה נורווגיה |
| 2022 | פמקה בול | הולנד הולנד | יקוב אינגבריגטסן   ארמנד דופלנטיס | נורווגיה נורווגיה   שוודיה שוודיה |
| 2023 | פמקה בול | הולנד הולנד | יקוב אינגבריגטסן | נורווגיה נורווגיה |
אשר אוחנה

אשר אוחנה (נולד ב-1945 במרוקו) כיהן כשר הדתות וכגזבר ומנכ"ל מפלגת ש"ס.
ביוגרפיה

נולד במרוקו, ועלה לישראל בשנת 1956. בשנת 1962 סיים לימודיו התיכוניים בתיכון חב"ד. בשירותו הצבאי שירת בהג"א.
אוחנה הוסמך להנהלת חשבונות, ועבד בין השנים 1963–1978 בעיריית בית שמש ושימש מנהל חשבונות, גזבר, מנהל מדור שכר ומנהל מנגנון כוח אדם בעירייה. לאחר מכן עסק באופן פרטי כמנהל חשבונות. בשנת 1987 מונה למנהל פרויקטים בחברת הבנייה "נעים זמירות" ובשנת 1991 למנכ"ל חברת הבנייה "אוחנה ובניו".
בשנת 1992 הצטרף למפלגת ש"ס על מנת לסייע בטיפול בחובות המפלגה, בעקבות הקנסות שספגה בשל מימון המפלגה לבחירות. בין השנים 1993–1996 היה גזבר המפלגה. לאחר מכן מונה ליועץ בכיר לשר הדתות (1996–1997) ולמנכ"ל המשרד (1997–1998). בשנת 1999 מונה למזכ"ל רשת "מעיין החינוך התורני" מטעם המפלגה ובין השנים 2000–2001 היה מזכ"ל המפלגה.
ב-7 במרץ 2001 מונה לשר הדתות מטעם ש"ס בממשלה ה-29, ממשלת האחדות בראשותו של אריאל שרון, אך לא כיהן כחבר הכנסת. ב-28 בפברואר 2003 סיים את תפקידו כשר עם כינונה של ממשלה חדשה, שבה פורק המשרד לענייני דתות.
בעל תואר ראשון, כיום הוא בעל משרד חשבונאות פרטי ושימש כיו"ר ועדה ממונה במועצות הדתיות בעכו ובשלומי. ב-4 באוגוסט 2015 הוא נכנס לתפקיד יו"ר המועצה הדתית בנתניה.
בנו יהודה אוחנה משמש כיום כגזבר תנועת ש"ס.
אתלטיק-ברצלונה (כדורמים)

| --- | --- |

 מידע כללי
 תאריך ייסוד:  1992 (1913)
 מדינה:  ספרד 
 אולם ביתי:  Piscines dels Banys de Sant Sebastià
 מיקום:  ברצלונה, ספרד
 ליגה:  ליגת העל הספרדית בכדורמים
 צבעי תלבושת:  כחול ולבן
 www.cnab.cat
 
מועדון השחייה אתלטיק-ברצלונה (בקטלאנית: Club Natació Atlètic-Barceloneta) הוא מועדון כדורמים קטלוני.
המועדון הוא תוצאה של מיזוג שני מועדונים, שהוקמו ב-1913 וב-1929, והוא ממוקם על קו החוף של ברצלונה.
המועדון מחזיק ב-22 אליפויות, 17 גביעי המלך, 15 גביעי סופר קאפ ספרדי, תשעה גביעי קטלוניה, גביע ליגת האלופות (אנ') וגביע הסופר קאפ האירופי, והוא המועדון המצליח ביותר בספרד במאה ה-21.
תארים

אליפות ספרד (22): 1969/1970, 1972/1973, 1973 (במפעל המקביל), 1973/1974, 2000/2001, 2002/2003, 2005/2006, 2006/2007, 2007/2008, 2008/2009, 2009/2010, 2010/2011, 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021
גביע המלך (17): 2000, 2001, 2004, 2006, 2007, 2008, 2009, 2010, 2013, 2014, 2015, 2016, 2017, 2018, 2019, 2020, 2021
הסופר קאפ הספרדי (15): 2001, 2003, 2004, 2006, 2007, 2008, 2009, 2010, 2011, 2013, 2015, 2016, 2017, 2018, 2019
גביע קטלוניה (9): 2006/2007, 2007/2008, 2008/2009, 2009/2010, 2010/2011, 2012/2013, 2013/2014, 2014/2015, 2016/2017
ליגת האלופות (1): 2013/2014
הסופר קאפ האירופי (1): 2014
הערות שוליים

↑  "History" (בספרדית). CN Atlètic-Barceloneta official website. נבדק ב-12 בפברואר 2017. {{cite web}}:  (עזרה)
| --- | --- |
בקרת זהויות :  VIAF: 311586396   WorldCat (עם VIAF): 311586396 
ערך זה הוא קצרמרבנושא ספורט. אתם מוזמנים לתרום לוויקיפדיה ו.
אקסטזה

אקסטזה, ציור משנות 1610
אקסטזה (בעברית התעלות, התרוממות רוח, בעברית מקראית חֶדְוָה ועוֹלֶץ ובעברית רבנית דְּבֵקוּת) היא חוויה אישית סובייקטיבית של התעלות נמשכת ומצב רוח של שמחה מוקצנת והגנה מדומיינת, המתקבלת לעיתים בהקשרים דתיים או טקסיים. מקור המונח יווני, והוא מתורגם לשתי המילים "מחוץ לגוף", או "יציאה מהגוף", ומשמעותו "להיות מחוץ לעצמך". זהו מצב שבו האדם נמצא כביכול מחוץ לגופו. תחושת האקסטזה נגרמת לעיתים כתוצאה מתפישה מיסטית או מאירוע טקסי או פולחני, וכן מהיזכרות באירוע משמח מאוד או התכוננות אליו.
במהלך האקסטזה, האדם מנתק קשר עם חייו הרגילים ואינו מסוגל לתקשר עם אחרים או לבצע פעולות רגילות. החוויה האקסטטית עשויה להיות קצרה (רגע חולף) או ארוכה (מספר שעות או ימים ואף יותר). במהלך האקסטזה, התחושה האישית של הזמן, של המרחב, וכן של התחושה העצמית יכולה להשתנות באופן קיצוני ואף להיעלם לחלוטין.
השימוש במונח

משתמשים במילה "אקסטזה", לעיתים, כדי לתאר מצב נורמלי של מצב רוח מרומם או חוויית עונג עמוק. כמו כן, משתמשים במילה כדי לתאר מצבי מודעות מנטליים לא רגילים, הנתפסים כרוחניים (לדוגמה: אקסטזה דתית). אנשים דתיים מסוימים טוענים כי אקסטזה דתית אמיתית אפשרית רק במסגרת עבודת האלוהות (כמתנת האל), ואינה יכולה להתרחש באמצעים טבעיים (אנושיים).[דרושה הבהרה] הם רואים באקסטזה דרך תקשורת עם האל, ומתייחסים אליה כבעלת ערך מיוחד. [דרוש מקור]
הגעה לאקסטזה

ניתן להגיע לאקסטזה (על משמעויותיה השונות) באופן יזום באמצעות יחסי מין, פעילות דתית או יצירתית, מדיטציה, מוזיקה, ריקוד, תרגילי נשימה, פעילות גופנית מוגדרת, או צריכה של אלכוהול או סמים פסיכואקטיביים. הצורה בה מגיע אדם לאקסטזה, קשורה, בדרך כלל, להשפעות תרבותיות וחברתיות ולאמונה דתית. לעיתים, חווים אקסטזה בעקבות מגע עם משהו או מישהו הנתפסים כיפים במיוחד או קדושים, או ללא סיבה ידועה.
ראו גם

אנתאוגן
זרימה (פסיכולוגיה)
לקריאה נוספת

חביבה פדיה, איגרת הקודש לבעש"ט: נוסח הטקסט ותמונת העולם - משיחיות, התגלות, אקסטזה ושבתאות, בתוך: ציון, ע, ג, תשס"ה, עמ' 311–354
משה אידל, תפילה, אקסטזה ומחשבות זרות בעולמו הדתי של הבעש"ט, בתוך: ישן מפני חדש, מחקרים בתולדות יהודי מזרח אירופה ובתרבותם; שי לעמנואל אטקס. כרך א: חסידים ובעלי מוסר, (עורכים: דוד אסף ועדה רפפורט-אלברט), ירושלים: מרכז זלמן שזר לתולדות ישראל, תשס"ט, עמ' 57–120
הערות שוליים

↑  Definition of ECSTASY, www.merriam-webster.com, ‏2024-06-20 (באנגלית)
↑  אקסטזה – פירוש, באתר מילון אבניאון
↑  ecstasy | Etymology of ecstasy by etymonline, www.etymonline.com (באנגלית)
| --- | --- |
בקרת זהויות :  NLI: 987007531352505171  BnF: cb11934577d (data)  LCCN: sh85040886  NKC: ph214699
אסטריד אס

| --- | --- |

 לידה:  29 באוקטובר 1996 (בת 27) ברקאק, נורווגיה 
 שם לידה:  Astrid Smeplass 
 שם במה:  Astrid S 
 מוקד פעילות:  נורווגיה 
 תקופת הפעילות:  מ-2013 
 סוגה:  רית'ם אנד בלוז, אלקטרופופ, מוזיקת פופ, טרופיקל האוס 
 שפה מועדפת:  נורווגית 
 כלי נגינה:  גיטרה, חליל צד, פסנתר 
 חברת תקליטים:  יוניברסל מיוזיק גרופ 
 בן או בת זוג:  Per Christian Wessel (2017–2020) 
 פרסים והוקרה:  פרס שפלמן השנתי (2017)  עולה השנה של P3 Gull (2015)  טרונדר השנה (2019)  שיר השנה של P3 Gull (2015) 
 astridsofficial.com
 פרופיל ב-IMDb
 
אסטריד סמפלס (בנורווגית: Astrid Smeplass; נולדה ב-29 באוקטובר 1996), המוכרת בשם הבמה אסטריד אס (באנגלית: Astrid S), היא זמרת-יוצרת נורווגית. ב-2013, היא הגיעה למקום החמישי של בגרסה הנורווגית של פופ איידול (אנ'), Idol - Jakten på en superstjerne. ב-2020, הוציאה את אלבום הבכורה שלה, Leave It Beautiful.
קריירה

ב-2013, היא הוציאה את הסינגל הראשון שלה, "Shattered", אותו כתב יחד עם הזמרת-יוצרת האמריקאית, מלאני פונטנה, לאחר שהשתתפה ב- på en superstjerne ב-2013. לאחר מכן, היא הוחתמה אצל סוני מיוזיק אנטרטיינמנט. לאחר מכן, היא הוציאה את הסינגל "2AM" ב-2014. הסינגל "2AM" יצא בארצות הברית בשנה שלאחר מכן. היא גם הוציאה גרסת כיסוי לסינגל "FourFiveSeconds" של ריהאנה, קניה וסט ופול מקרטני. ב-2016, היא הוציאה את השיר "Hurts So Good", שנכלל במיני-אלבום Astrid S.‏ היא הופיעה כמופע חימום לטרוי סיון בסיבוב ההופעות שלו באירופה. ב-2017, סיפקה קולות רקע לסינגל "Hey Hey Hey", של הזמרת האמריקאית, קייטי פרי, מאלבומה Witness‏.
ב-2017, הוציאה גרסת כיסוי לשיר "Vi er perfekt, men verden er ikke det" של סזיננדו (אנ'). גרסת הכיסוי הופיעה בפסקול של העונה הרביעית של סקאם, וביצעה אותו בטקס הפרסים P3 Gull (אנ'), באותה השנה. ב-30 ביוני 2017, הוציאה את המיני-אלבום השני שלה, Party's Over. כעבור שבועיים, יצאה גרסה אקוסטית למיני-אלבום, והוסף בה השיר "Mexico". היא הוציאה את הסינגל שלה, "Think Before I Talk" באוגוסט 2017. בפברואר 2018, היא זכתה בפרס Årets Spellemann (אמן השנה) בפרסי הגראמי הנורווגים, והייתה האמנית הראשונה שזכתה בקטגוריה מאז הזכייה של סילג'ה נרגארד (אנ') ב-2003. לאחר שהוציאה את השיר "Emotion", היא ופיעה כמופע חימום בסיבוב הופעות של יירס אנד יירס בבריטניה בסוף 2018. לאחר מכן, היא הופיעה כמופע חימום בסיבוב ההופעות של זארה לארסון בארצות הברית ב-2019. באפריל 2019 הפכה אסטריד לפנים של קמפיין ה־F for Fendi של פנדי. היא הצטרפה לפעילת הסביבה השוודית, גרטה טונברי, לשביתת בתי הספר למען האקלים בשוודיה. באותה שביתה, היא ביצעה גרסת כיסוי לשיר "I Want to Know What Love Is" של פורינר.
באוגוסט 2019, היא הוציאה את המיני-אלבום הרביעי שלה, Issues Trust.‏ בספומבר 2019, היא הוציאה את המיני-אלבום החמישי שלה, Down Low. ב-2020, היא הוציאה, בשיתוף פעולה עם זמר הקאנטרי פופ האמריקאי, ברט יאנג (אנ'), את השיר "I Do". השיר, בשיאו, הגיע למקום השלישי בנורווגיה. בספטמבר אותה שנה, היא הודיעה שהיא תוציא את האלבום הבא שלה, Leave It Beautiful, ב-16 באוקטובר 2020.
בשנת 2021 כיכבה בתפקיד הראשי של סינדרלה בסרט הפנטזיה "הנסיך וסינדרלה".
דיסקוגרפיה > אלבומי אולפן

2020: Leave It Beautiful
2024: Joyride
דיסקוגרפיה > מיני-אלבומים

2016: Astrid S
2017: Party's Over
2017: Party's Over (Acoustic)
2019: Trust Issues
2019: Down Low
פילמוגרפיה

| שנה | שם | תפקיד | הערות |
| --- | --- | --- | --- |
| 2016 | סקאם | משתתפת במסיבת בית | פרק אחד; הופעת אורח |
| 2018 | Astrid S tilbake fra verden | עצמה | 5 פרקים |
סיבובי הופעות

2017: Party's Over World Tour
2020: World Tour Part_One
סיבובי הופעות > כמופע חימום

2016: Blue Neighbourhood Tour – טרוי סיון
2016: Suburbia Tour – טרוי סיון
2018: Palo Santo Tour – יירס אנד יירס
2019: Don't Worry Bout Me Tour – זארה לארסון
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2015 | פרסי המוזיקה של MTV אירופה | האמן הנורווגי של השנה | עצמה | זכייה |  |
| 2015 | P3 Gull | Årets Nykommer (עולה השנה) | עצמה | זכייה |  |
| 2015 | P3 Gull | Årets Låt (שיר השנה) | "2AM" | זכייה |  |
| 2016 | פרסי המוזיקה של MTV אירופה | האמן הנורווגי של השנה | עצמה | מועמדות |  |
| 2017 | פרס שפלמן | Årets Nykommer & Gramostipend (אמן השנה ומלגת גראמו) | עצמה | זכייה |  |
| 2017 | פרס שפלמן | Årets Låt (שיר השנה) | "Hurts So Good" | מועמדות |  |
| 2017 | פרסי המוזיקה של MTV אירופה | האמן הנורווגי של השנה | עצמה | מועמדות |  |
| 2018 | פרסי הגראמי הנורווגים | Årets Spellemann (אמן השנה) | עצמה | זכייה |  |
| 2018 | פרסי Gaffa | החוק החדש הזר הטוב ביותר | עצמה | זכייה |  |
| 2018 | פרסי המוזיקה של MTV אירופה | המעשה הנורווגי הטוב ביותר | עצמה | מועמדות |  |
| 2019 | פרסי Gaffa | מעשה הסולו הזר הטוב ביותר | עצמה | מועמדות |  |
| 2019 | פרסי המוזיקה של MTV אירופה | האמן הנורווגי של השנה | עצמה | מועמדות |  |
| 2020 | P3 Gull | Årets Artist (אמן השנה) | עצמה | מועמדות |  |
הערות שוליים

↑  "Who the hell is Astrid S? Meet the pop star everyone's going crazy for". אורכב מ-המקור ב-2017-09-16. נבדק ב-2016-04-30.
↑  Thomas Talseth (8 ביוני 2017). "Astrid Smeplass synger med Katy Perry". VG. ארכיון מ-2018-03-20. נבדק ב-2021-05-15. {{cite web}}:  (עזרה)
↑  Clausen, Vilde Brandtzæg. "Astrid S (21) ble årets Spellemann". TV2. TV2. ארכיון מ-2021-01-24. נבדק ב-5 באפריל 2018. {{cite web}}:  (עזרה)
↑  Dazed (2019-04-24). "Norwegian singer and model Astrid S fronts new Fendi collection". Dazed (באנגלית). ארכיון מ-2019-08-05. נבדק ב-2020-04-28.
↑  Holth, Madeline. "Norwegian Pop Princess Astrid S on her New EP 'Trust Issues' and Staying Humble". V. ארכיון מ-2021-02-25. נבדק ב-13 באוקטובר 2020. {{cite web}}:  (עזרה)
↑  Wass, Mike (2019-08-30). "Astrid S Reveals The Tracklist For New EP 'Trust Issues'". Idolator. ארכיון מ-2021-05-15. נבדק ב-2019-09-02.
↑  "I Do". VG-lista 2020 (בנורווגית ספרותית). ארכיון מ-2020-04-10. נבדק ב-2020-04-28.
↑  "Astrid S announces debut album 'Leave It Beautiful' and shares new single". NME. ארכיון מ-2020-11-04. נבדק ב-13 באוקטובר 2020. {{cite news}}:  (עזרה)
↑  "Her er "lille" Marius og Astrid S i "Skam"". VG. ארכיון מ-2020-05-28. נבדק ב-19 בנובמבר 2018. {{cite web}}:  (עזרה)
↑  "Astrid S tilbake fra verden - NRK TV". NRK TV. ארכיון מ-2021-01-24. נבדק ב-11 בנובמבר 2018. {{cite web}}:  (עזרה)
↑  "Breaking: The 2017 MTV EMA Nominations Are Here!". MTV. 4 בספטמבר 2017. אורכב מ-המקור ב-5 באוקטובר 2017. נבדק ב-4 באוקטובר 2017. {{cite web}}:  (עזרה)
↑  Lynum, Sissel. "Astrid S er kåret til Årets Spellemann". Adressa. ארכיון מ-2020-09-28. נבדק ב-5 באפריל 2018. {{cite web}}:  (עזרה)
↑  "GAFFA-Priset 2018 – här är alla vinnarna". Gaffa.se. אורכב מ-המקור ב-18 בפברואר 2018. נבדק ב-2 בספטמבר 2019. {{cite news}}:  (עזרה)
↑  "Best Norwegian Act". MTV. 5 באוקטובר 2018. ארכיון מ-2020-12-05. נבדק ב-2021-05-15. {{cite web}}:  (עזרה)
↑  "GAFFA-priset 2019 – här är artisterna som ligger bäst till". GAFFA (בשוודית). Sweden. ארכיון מ-2019-12-23. נבדק ב-3 בספטמבר 2019. {{cite news}}:  (עזרה)
| --- | --- |
בקרת זהויות :  GND: 127340341X  ISNI: 0000 0005 1208 1714  LCCN: n2017029013  MusicBrainz: be389638-e74f-46a9-83d2-91ee3ce1fb0c  VIAF: 1843149619364504010009   WorldCat (עם VIAF): 1843149619364504010009